Transportdan bepul foydalanish huquqiga ega bo‘lgan shaxslarning yagona guvohnomalari 1 yanvardan o‘z kuchida qoladi

Shahar yo‘lovchi transportidan bepul foydalanish huquqiga ega bo‘lgan shaxslarning yagona guvohnomalari 1 yanvardan o‘z kuchida qoladi. Bu haqda “Toshshahartransxizmat” matbuot xizmati xabar bermoqda.
“Shahar yo‘lovchi transportidan (taksidan tashqari) bepul foydalanish huquqiga ega bo‘lgan shaxslarning yagona guvohnomalari 2021 yilning 1 yanvaridan o‘z kuchida qoladi. Ya'ni, mazkur guvohnomalar 2021 yilning 1 yanvaridan elektron shaklga o‘tkazilmaydi”, - deyiladi xabarda.
Haqiqiy muddatli harbiy xizmatni o‘tayotgan harbiy xizmatchilarga va kontrakt bo‘yicha oddiy askarlar hamda serjantlar tarkibidagi harbiy xizmatchilarga guvohnoma berilmaydi. Ular harbiy guvohnomasi yoki kontrakt asosida xizmat qiluvchining shaxsiy guvohnomasini ko‘rsatgan taqdirda shahar yo‘lovchi transportida (taksidan tashqari) bepul yurish huquqidan foydalanadi.